ขอบพระคุณสำหรับการแจ้งข้อมูล  สำนักงานเขตจตุจักรได้แจ้งสถานประกอบการให้ระงับการประกอบการที่ทำให้เกิดความเดือดร้อนกับผู้พักอาศัยบริเวณใกล้เคียง ซึ่งจะได้ติดตามผลการดำเนินคดีกับสถานีตำรวจนครบาลพหลโยธินเป็นระยะ
จากที่เคยร้องเรียนว่า ด้านหลังบ้านมีร้านขายของเก่า ทำเสียงดัง มีการเคาะเหล็ก ตัดเหล็ก ทำเสียงรบกวนทุกวันมาเป็นระยะเวลาหลายปี  ขณะนี้ก็ยังคงมีเสียงดังรบกวนอยู่ ในบ้านมีคนสูงอายุ จำนวน 2 ท่านที่ป่วย ไม่สบาย เป็นโรคเกี่ยวกับจิตเวช ทางเขตเพียงแต่แจ้งว่าอยู่ในขั้นตอนการดำเนินการส่งเรื่องฟ้อง  แต่ทุกวันนี้ยังคงต้องฟังเสียงทุบ เสียงเคาะดังขึ้นเรื่อยๆ โดยไม่มีความเกรงใจ และเคารพสิทธิส่วนบุคคล  เสียงยังคงรบกวน แม้ว่าทางร้านขายของเก่าจะไม่มีใบอนุญาติถูกกฎหมาย แต่ทางสำนักงานเขตยังคงปล่อยให้ดำเนินการค้าขายได้ปกติ  ไม่ทราบว่าทางเขตจะมีวิธีแก้ไขอย่างไรบ้างคะ ในเมื่อประชาชนเดือดร้อนและแจ้งร้องเรียนไปหลายครั้งแล้ว
ขอขอบคุณทุกส่วนที่เกี่ยวข้องในการแก้ปัญหาเรื่องนี้ ขออนุญาตฝากเจ้าหน้าที่ติดตามผลสืบเนื่องด้วยนะคะ เพราะบางทีเจ้าหน้าที่กลับ  ทางร้านรับซื้อของเก่า ก็กลับมาทุบเสียงดัง บางวันมีการเลื่อยเหล็กด้วย เหมือนไม่เกรงกลัวใคร  เลยทำให้ผู้ร้องต้องยื่นคำร้องซ้ำแล้วซ้ำเล่า  ขอขอบคุณ และ ขอความกรุณาช่วยติดตามเรื่องด้วยนะคะ